**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS VISUOMENĖS SVEIKATOS BIURO DIDŽIAUSIO LEISTINO PAREIGYBIŲ SKAIČIAUS NUSTATYMO IR ĮSTAIGOS VALDYMO STRUKTŪROS PATVIRTINIMO**

2019 m. vasario d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu, Lietuvos Respublikos sveikatos apsaugos ministro 2018 m. gruodžio 27 d. įsakymu Nr. V-1507 „Dėl 2019 m. skiriamos specialios tikslinės dotacijos sveikatos apsaugos ministerijos kuruojamoms valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti savivaldybėms sąrašo patvirtinimo“, Lietuvos Respublikos sveikatos apsaugos ministro 2018 m. gruodžio 18 d. įsakymu Nr. V-1461 „Dėl Lietuvos Respublikos sveikatos apsaugos ministro 2018 m. sausio 23 d. įsakymo Nr. V-70 „Dėl rekomenduojamų visuomenės sveikatos specialistų pareigybių steigimo savivaldybėse“ pakeitimo ir atsižvelgdami į Šilutės rajono savivaldybės Visuomenės sveikatos biuro 2019-02-05 raštą Nr. S-(1.12) „Dėl didžiausio leistino pareigybių skaičiaus nustatymo“ Šilutės rajono savivaldybės taryba nusprendžia:

1. Nustatyti Šilutės rajono savivaldybės Visuomenės sveikatos biuro didžiausią leistiną [pareigybių skaičių 21,5.](PAS0502p.docx)
2. Patvirtinti Šilutės rajono savivaldybės Visuomenės sveikatos biuro valdymo struktūrą nauja [redakcija (pridedama).](PAS0501K.docx)
3. Pripažinti netekusiais galios:

3.1. Šilutės rajono savivaldybės tarybos 2014 m. liepos 31 d. sprendimą Nr. T1-2173 „Dėl Šilutės rajono savivaldybės tarybos 2008-04-24 sprendimo Nr. T1-504 „Dėl Šilutės rajono savivaldybės visuomenės sveikatos biuro steigimo“ pakeitimo“;

3.2. Šilutės rajono savivaldybės tarybos 2017 m. lapkričio 30 d. sprendimą Nr. T1-837 „Dėl Šilutės rajono savivaldybės visuomenės sveikatos biuro didžiausio leistino pareigybių skaičiaus nustatymo ir pareigybių skaičiaus nustatymo normatyvo ugdymo įstaigose patvirtinimo.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Šilutės rajono savivaldybės visuomeninei administracinių ginčų komisijai (Dariaus ir Girėno g. 1, Šilutė) arba Klaipėdos apygardos administraciniam teismui (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |  |
| --- | --- | --- | --- | --- |
| Sigitas  Šeputis | Virgilijus  Pozingis | Remigijus Rimkus | Arvydas Bielskis | Dana Junutienė |
| 2019-02- | 2019-02- | 2019-02-08 | 2019-02-11 | 2019-02-11 |

Parengė

Kristina Surplė

2019-02-08

**ŠILUTĖS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**„DĖL ŠILUTĖS RAJONO SAVIVALDYBĖS VISUOMENĖS SVEIKATOS BIURO DIDŽIAUSIO LEISTINO PAREIGYBIŲ SKAIČIAUS NUSTATYMO IR ĮSTAIGOS VALDYMO STRUKTŪROS PATVIRTINIMO“**

2019 m. vasario 8 d.

Šilutė

|  |
| --- |
| ***1. Parengto projekto tikslai ir uždaviniai.*** |
| Šiuo sprendimu siekiama pakeisti didžiausią leistiną pareigybių skaičių Šilutės rajono savivaldybės visuomenės sveikatos biure, t. y. nustatyti 21,5 pareigybės (prieš tai buvo nustatyta 20,75 pareigybės) ir atnaujinti Biuro valdymo struktūros schemą. |
| ***2. Kaip šiuo metu yra sureguliuoti projekte aptarti klausimai.*** |
| Įgyvendinant LR švietimo įstatymo 22 straipsnio 2 d. ir LR sveikatos priežiūros įstatymo 6 straipsnio 1 d. nuostatas, Savivaldybės vykdo valstybines (valstybės perduotas savivaldybėms) visuomenės sveikatos priežiūros funkcijas: visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą, visuomenės sveikatos stebėseną. Vadovaujantis LR visuomenės sveikatos priežiūros įstatymo 6 straipsnio 2 dalies nuostatomis šioms funkcijoms vykdyti Šilutės rajono savivaldybėje yra įsteigtas Šilutės rajono savivaldybės Visuomenės sveikatos biuras.  LR sveikatos apsaugos ministro 2013 m. spalio 11 d. įsakymu Nr. V-932 buvo nustatyta tvarka, kurioje nurodoma, kad mokinių skaičius miesto gyvenamojoje vietoje mokykloje 1-os pareigybės etatui buvo 870, o kaimiškoje vietovėje – 420 mokinių. Nuo 2019 m. savivaldybėje steigiant visuomenės sveikatos specialisto (sveikatos priežiūrai mokykloje) pareigybę SAM ministras rekomenduoja taikyti šiuos normatyvus:  - vienam visuomenės sveikatos specialistui miesto gyvenamosiose vietovėse priskirti 740 mokinių, ugdomų pagal ikimokyklinio, priešmokyklinio, pradinio, pagrindinio ir vidurinio ugdymo programas;  - vienam visuomenės sveikatos specialistui kaimo gyvenamosiose vietovėse priskirti 360 mokinių, ugdomų pagal  ikimokyklinio, priešmokyklinio, pradinio, pagrindinio ir vidurinio ugdymo programas.  Atsižvelgiant į rekomenduojamą metodiką ir labai didelius mokinių skaičiaus normatyvus ikimokyklinio ugdymo įstaigose visuomenės sveikatos priežiūros specialistai dirbtų 0,2-0,25 etato darbo krūviu. Toks darbo krūvis nepakankamas, kad būtų užtikrinamos visuomenės sveikatos priežiūros paslaugos, todėl miesto ikimokyklinėms įstaigoms- lopšeliams/darželiams taikomas 0,5 etato darbo krūvis visuomenės sveikatos specialistams.  Atsižvelgiant į tai, kad neatsiejama sveikatos priežiūros dalis yra sveika mityba Šilutės rajono savivaldybės biure nuo 2018 m. sausio 1 d. dirba Dietistas (savarankiškoji visuomenės sveikatos priežiūros funkcija), kurio darbo užmokestis apmokamas iš Šilutės rajono savivaldybės biudžeto lėšų. Dietisto veiklą reglamentuoja Lietuvos medicinos norma 32:2015 „Dietistas. Teisės, pareigos, kompetencija ir atsakomybė“. Dietistas rengia perspektyvinius valgiaraščius ugdymo įstaigoms, kurios maitinimą organizuoja pačios (o ne maitinimo tiekėjai) ir atlieka kitas savo veiklos funkcijas. |
| ***3. Kokių pozityvių rezultatų laukiama.*** |
| Bus atnaujinta Biuro struktūros schema ir padidintas didžiausias leistinas pareigybių skaičius. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nenumatoma. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.***  Po šio sprendimo priėmimo bus pripažinti netekusiais galios Šilutės rajono savivaldybės tarybos 2014 m. liepos 31 d. sprendimas Nr. T1-2173 ir Šilutės rajono savivaldybės tarybos 2017 m. lapkričio 30 d. sprendimas Nr. Nr. T1-837. |
| |  | | --- | | ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** | | Nereikia. | |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***  Visuomenės sveikatos biuro specialistų darbo užmokestis mokamas iš Lietuvos Respublikos sveikatos apsaugos ministerijos skiriamos specialios tikslinės dotacijos sveikatos apsaugos ministerijos kuruojamoms valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti, o dietisto darbo užmokestis mokamas iš Šilutės rajono savivaldybės biudžeto lėšų. |
| ***8. Projekto autorius ar autorių grupė.*** |
| Projektą parengė Šilutės rajono savivaldybės Viešųjų paslaugų skyriaus darbuotoja Kristina Surplė. Pareigybių skaičių ir Biuro struktūros schemą parengė Raimonda Armonavičienė, visuomenės sveikatos stiprinimo specialistė vykdanti Biuro direktoriaus funkcijas. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.***  Visuomenės sveikatos biuras, sveikatos priežiūros specialistai, ugdymo įstaigos, pareigybės, darbo krūvis, dietistas |
| ***10. Kiti, autorių nuomone, reikalingi pagrindimai ir paaiškinimai.*** |

[Etatinių pareigybių paskirstymas (pridedama).](PAS05priedas02.docx)

Viešųjų paslaugų skyriaus darbuotoja Kristina Surplė